**LEHOLA-LEMBITU MÄNGUDE SUVEPÄEV KÜLADELE 2021. a**

I Suvepäev küladele  toimub  **19. juunil 2021 Vastemõisa rahvamaja juures. Suvepäevade raames toimub:**

**Tänavakorvpall algusega kell 10.00 Vastemõisa tänavakorvpalliväljakul**

**Rattakross algusega kl 10.00, start Kildu staadionil (juhend eraldi lisana),**

**Õhupüssist laskmine algusega kl 10.00 Vastemõisa rahvamaja juures (juhend eraldi lisana).**

II Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil. Piirkond võib mängudel osaleda piiramatu arvu võistkondadega

Iga võistleja vastutab oma tervisliku seisundi eest ise.

III **Suvepäeval võistlevad külade esindajad järgmistel aladel:**

* Pendelteatejooks (võistkonnas 4 naist + 4 meest) algusega kell 11.00
* Sangpommi tõstmine (meestele, 24 kg, aeg 1 min) algusega kell 12.00
* Saapavise (naistele ja meestele)
* Sopsuvõistlus (naistele ja meestele, aeg 1 min)
* Noolevise (naistele ja meestele)
* Pimevõrkpall (võistkonnas 3 meest + 1 naine)

NB! Pendelteatejooksu ja pimevõrkpalli võistkonnad tuleb registreerida e-posti teel (mati@pohja-sakala.ee) 18. juuniks või kohapeal hiljemalt kella 10.30-ks. Kõigi ülejäänud alade registreerimine kohapeal; individuaalaladel on võimalik osaleda kl 11.15 – 14.00

IV Võistluste lõppedes pakutakse lõunasööki ning kell 14.30 toimub autasustamine.

**V Autasustamine**

Võitjat, II ja III koha saaavutanut individuaalaladel ning esikoha saavutanud võistkonda võistkondlikel aladel autasustatakse  medali ja diplomiga, II ja III koha saavutanuid võistkondlikel aladel diplomiga.

**VI Võistkondliku paremusjärjestuse selgitamiseks** saavad võistlejad punkte alljärgnevalt:
I koht - 50 p.; II - 47 p.; III - 45 p.; 4. - 43 p.; 5. - 42 p. jne. Võistluse lõpetanud sportlane saab 1 punkti, kui lõpetas tulemuseta (nt lasi õhupüssis mööda) või kui alal on osalejaid enam kui 45. Saapaviskes, sopsuvõistluses ja nooleviskes liidetakse iga piirkonna

parima mehe ja parima naise punktid ning selle alusel saavad piirkonnad kohapunkte.
Võistkondliku paremusjärjestuse selgitamiseks külade piirkondadele liidetakse 6 parema ala kohapunktid. Arvesse mitteminevad võistlejad hoiavad kohad ja punktid kinni.
Punktide võrdsuse korral on määravaks pendelteatejooksu tulemus.